พอดีรู้สึกว่าประจำเดือนมาก่อนรอบที่จะมาประมาณ 1 อาทิตย์ค่ะแล้ววันแรกที่มาประจำเดือนเป็นสีแดงสดปกติพอวันต่อๆ ไปเริ่มเป็นสีน้ำตาลแล้วก็มาน้อยค่ะมาแบบน้อยมากแต่เวลาเข้าห้องน้ำพอเอาทิชชู่เช็ดก็มีเลือดสีน้ำตาลติดมานิดนึงบ้างแต่ประจำเดือนมาแล้วหมด 1 อาทิตย์พอดีแบบนี้มีสิทธท้องไหมคะ
สวัสดีค่ะ หากนับระยะห่างของประจำเดือนในรอบนี้ จากประจำเดือนในรอบก่อน ได้มากกว่า 21 วัน ก็จะถือว่ามีระยะห่างที่ปกติดี และหากประจำเดือนมานาน 7 วัน ก็ถือว่าเป็นประจำเดือนที่ปกติดีค่ะ ส่วนการที่ประจำเดือนมาน้อยมาก อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดอาหาร มีน้ำหนักลด มีภาวะโลหิตจาง เป็นต้นแต่หากนับระยะห่างจากประจำเดือนในรอบก่อนได้น้อยกว่า 21 วัน หรือหลังจากนี้ ยังมีเลือดออกกะปริดกะปรอยอีกเรื่อยๆ หรือมีปวดท้องน้อย ก็ควรตรวจหาการตั้งครรภ์ดูด้วย (หากที่ผ่านมามีเพศสัมพันธ์) หากตรวจไม่พบ แต่ประจำเดือนยังคงมาผิดปกติอีก ก็ควรไปพบแพทย์เพื่อหาสาเหตุค่ะ